Ikaanim na Aralin: INIHAHAYAG SA ATIN NG DIYOS KUNG SINO SI JESUS.

Ikalawang Bahagi

Ang natapos na aralin ay tumalakay sa tinatawag na kalagayan ng pagpapakababa ni Jesus - ang kanyang kapanganakan, buhay, pagdurusa, at kamatayan para sa ating mga kasalanan. Ang araling ito ay tumatalakay sa kalagayan ng kaluwalhatian ni Jesus.

Ano ang nangyari kay Jesus pagkatapos na siya ay mamatay at ilibing?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Gawa 2: 24 "Subalit siya'y muling binuhay ng** | **Si Jesus ay muling nabuhay, ibig sabihin, ang** |
| **Diyos at hinango sa kapangyarihan ng** | **kanyang katawang namatay at inilibing ay** |
| **kamatayan, sapagkat hindi siya kayang** | **muling nagkaroon ng buhay at bumangon** |
| **ikulong nito..."** | **mula sa libingan.** |

Saan nagtungo si Jesus nang siya ay muling mabuhay?

|  |  |
| --- | --- |
| **SINABI NG DIYOS:**  **1 Pedro 3: 18, 19 "Sapagkat si Cristo na walang kasalanan ay namatay nang minsan para sa inyo na mga makasalanan, upang iharap kayo sa Diyos. Siya'y namatay ayon sa laman, at muling binuhay ayon sa espiritu. Sa kalagayang ito, nagpunta siya at nangaral sa mga espiritung nakabilanggo."** | **NANGANGAHULUGAN:**  **Si Jesus ay nagtungo sa lugar ng mga espiritung nakabilanggo. Ang lugar na ito ay tinatawag na impiyerno.** |

Nagtungo si Jesus sa impiyerno, hindi upang siya ay muling magdusa. Ipinahayag niya na ang kabayaran para sa ating mga kasalanan ay nabayaran na nang buong-buo nang kanyang sabihin, “Naganap na” (Juan 19: 30). Kung gayon, ano ang kanyang layunin sa pagtungo roon?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Colosas 2: 15 "Sa pamamagitan ng kanyang** | **Doon ay ipinahayag niya ang kanyang** |
| **kamatayan sa krus, nilupig niya ang mga** | **tagumpay laban sa kasalanan, kamatayan, at** |
| **pinuno at kapangyarihan ng sanlibutan. Ang** | **kay Satanas.** |
| **mga ito'y parang mga bihag na kanyang** |  |
| **ipinarada sa madla bilang katunayan ng** |  |
| **kanyang pagtatagumpay."** |  |

Mayroon pang isang mahalagang bagay na dapat nating maunawaan tungkol sa pagpunta ni Jesus sa impiyerno. Yamang sinabi sa atin sa Hebreo 9: 27, “Itinakda sa mga tao na sila'y minsang mamamatay at pagkatapos ay ang paghuhukom”, nalalaman nating hindi siya pumaroon upang ipangaral ang ebanghelyo sa mga naroroon sa layuning bigyan sila ng pangalawang pagkakataon, gaya ng itinuturo ng iba. Ang mga mananampalatayang nabuhay at namatay bago dumating si Cristo ay nagtiwala sa Tagapagaligtas na parating, kung paanong tayo ay nagtitiwala sa Tagapagligtas na dumating (tingnan ang Hebreo 11).

Bago ipinako si Jesus sa krus, ilang ulit na ipinahayag ni Jesus na siya ay papatayin ngunit muli siyang mabubuhay. Maliwanag na ganito nga ang nangyari.

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Gawa 10: 40, 41 "Ngunit siya'y muling binuhay ng Diyos sa ikatlong araw at hinayaang makita ng mga tao; hindi siya nakita ng lahat ng tao, subalit nakita namin siya. Kami na mga pinili ng Diyos bilang mga saksi patungkol dito ay nakasama niyang kumain at uminom pagkatapos na siya'y muling mabuhay."**  **Gawa 1: 3 "Sa loob ng apatnapung araw pagkatapos ng kanyang pagkamatay, maraming ulit siyang nagpakita sa kanila at pinatunayan niyang siya'y talagang buhay. Siya'y nagpakita sa kanila at tinuruan niya tungkol sa paghahari ng Diyos."** | **Si Jesus ay muling nabuhay gaya ng kanyang sinabi. Bilang katunayan siya ay napakita sa maraming tao (tingnan ang mga sumusunod na kabanata sa Biblia: Mateo 28, Marcos 16, Lucas 24, Juan 20-21, 1 Corinto 15).** |

Maraming tao ngayon ang tumatangging maniwala na si Jesus ay muling nabuhay taglay ang isang pisikal na katawan. Dahil dito, sinasabi nilang hindi mahalaga kung si Jesus ay nabuhay muli o hindi. Napakalayo nito sa katotohanan. Ipinaliliwanag sa atin ng Biblia kung bakit labis na mahalaga na ating maunawaan na si Jesus ay muling nabuhay taglay ang isang pisikal na katawan.

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Roma 1: 4 "Tungkol sa kanyang pagiging tao,** | **Ang muling pagkabuhay ni Jesus ay** |
| **siya'y ipinanganak mula sa lahi ni David. At** | **nagpapatunay na siya ang Anak ng Diyos.** |
| **tungkol naman sa Espiritu ng kabanalan,** |  |
| **ipinahayag siya bilang Anak ng Diyos sa** |  |

|  |  |
| --- | --- |
| **pamamagitan ng isang makapangyarihang**  **gawa, ang kanyang muling pagkabuhay."** |  |
| **Mateo 28: 6 "Wala na siya rito sapagkat siya'y muling nabuhay gaya ng kanyang sinabi. Halikayo't tingnan ninyo ang pinaglibingan sa kanya."** | **Pinatutunayan nito na ang salita ni Jesus ay katotohanan.** |
| **Roma 4: 25 "Siya'y ipinapatay dahil sa ating mga kasalanan at muling binuhay upang tayo'y mapawalang-sala."**  **1 Corinto 15: 17 "At kung hindi muling binuhay si Cristo, kayo'y hindi pa nalilinis sa inyong mga kasalanan at walang katuturan ang inyong pananampalataya."** | **Pinatutunayan nito na ang ating kasalanan ay lubos nang nabayaran.**  **Kung hindi ito totoo, walang dahilan upang manalig tayo kay Jesus at sumunod sa kanyang mga aral. Lahat tayo ay mapapahamak dahil sa ating mga kasalanan.** |
| **Juan 14: 19 "Kaunting panahon na lamang at hindi na ako makikita ng mundong ito. Ngunit ako'y makikita ninyo; sapagkat mabubuhay ako, at mabubuhay rin kayo."**  **Juan 11: 25, 26 "Sinabi sa kanya ni Jesus, Ako ang nagbibigay-buhay at muling pagkabuhay. Ang sinumang sumasampalataya sa akin, kahit mamatay ay muling mabubuhay; at sinumang nabubuhay at sumasampalataya sa akin ay hindi mamamatay kailanman. Naniniwala ka ba sa sinabi ko?"** | **Pinatutunayan nito na tayo rin ay muling mabubuhay taglay ang isang pisikal na katawan.** |

Ipinakikita nito na napakahalaga na si Jesus ay tunay ngang nabuhay na muli taglay ang isang pisikal na katawan. Hindi ito maliit na bagay - ito ay napakahalaga sa pananampalatayang Cristiano, sapagkat dito nakasalalay ang ating pananampalataya. Kung hindi ito tunay na naganap, walang kabuluhan ang ating pananampalataya.

Mayroong dalawang bahagi ang kalagayan ng kaluwalhatian ni Jesus - ang kanyang pagtatagumpay laban sa kasalanan, kamatayan, at kay Satanas, at ang kanyang muling pagkabuhay na taglay ang isang pisikal na katawan. Ngunit mayroon pang isang bahagi na dapat nating maunawaan.

Ano ang nangyari 40 na araw pagkatapos na mabuhay muli si Jesus?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Gawa 1: 9-11 "Pagkasabi nito, si Jesus ay** | **Si Jesus ay umakyat sa langit na taglay ang** |
| **iniakyat sa langit habang ang mga alagad ay** | **kanyang pisikal ngunit maluwalhating** |
| **nakatingin sa kanya, at natakpan siya ng** | **katawan. Ang pangyayaring ito ay** |
| **ulap. Sila'y nakatitig sa langit habang siya'y** | **nasaksihan ng mga alagad.** |
| **iniaakyat sa langit. Walang anu-ano'y** |  |
| **dalawang lalaking nakaputi ang lumitaw sa** |  |
| **tabi nila. Sabi nila, "Kayong mga** |  |
| **taga-Galilea, bakit kayo nakatayo rito at** |  |
| **nakatingin sa langit? Itong si Jesus na** |  |
| **umakyat sa langit ay magbabalik gaya ng** |  |
| **nakita ninyong pag-akyat niya."** |  |

Bakit mahalaga ito sa atin?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Juan 14: 2, 3 "Sa bahay ng aking Ama ay maraming silid. Kung hindi ito totoo, sasabihin ko ba sa inyong pupunta ako roon upang ipaghanda ko kayo ng inyong matitirhan? At kapag naipaghanda ko na kayo ng matitirhan, ako'y babalik at isasama ko kayo upang kayo'y makapiling ko kung saan ako naroroon."** | **Inihahanda niya ang langit para sa atin at siya ay muling magbabalik upang isama tayo roon.** |
| **Mateo 28: 18-20 "Lumapit si Jesus at sinabi sa kanila, "Ibinigay na sa akin ang lahat ng kapangyarihan sa langit at sa lupa. Kaya't habang kayo'y humahayo, gawin ninyong alagad ko ang mga tao sa lahat ng bansa. Bautismuhan ninyo sila sa pangalan ng Ama, at ng Anak, at ng Espiritu Santo. Turuan ninyo silang sumunod sa lahat ng iniutos ko sa inyo. Tandaan ninyo, ako'y laging kasama ninyo hanggang sa katapusan ng panahon."** | **Siya ay lumisan upang ipagpatuloy natin ang gawaing iniwan niya sa atin.** |

Nasaan si Jesus ngayon?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Efeso 1: 20-23 "...ang muling bumuhay kay Cristo at nag-upo sa kanya sa kanan ng Diyos sa kalangitan. Kaya't nasa ilalim ng kapangyarihan ni Cristo ang lahat ng paghahari, kapamahalaan, kapangyarihan, at pamunuan sa kalangitan. Higit na dakila ang kanyang pangalan kaysa sa lahat, hindi lamang sa panahong ito kundi maging sa darating. Ipinailalim ng Diyos sa paa ni Cristo ang lahat ng bagay, at ginawa siyang ulo ng lahat ng bagay para sa iglesya. Ang iglesya ang katawan at kapuspusan ni Cristo, na siya namang pumupuno sa lahat ng bagay."** | **Siya ay nakaluklok sa kanan ng Diyos. Ang “kanan ng Diyos” ay hindi isang pisikal na lugar kundi isang posisyon ng karangalan at kapangyarihan na ipinagkaloob kay Jesus upang pamahalaan ang lahat ng bagay ayon sa kanyang layunin at para sa kanyang iglesia.** |
| **Efeso 4: 10 "Ang bumaba ay siya rin namang umakyat sa kaitaasan ng kalangitan upang mapuno ng kanyang presensya ang lahat ng nilikha."**  **Mateo 28: 20 "Tandaan ninyo, ako'y laging kasama ninyo hanggang sa katapusan ng panahon."** | **Si Jesus ay nasa lahat ng dako.**  **Lalong higit, si Jesus ay nasa piling ng mga mananampalataya.** |

Sa araling ito at sa natapos na aralin, nakita natin na maraming ginawa si Jesus upang iligtas ang mga taong walang anumang magagawa upang iligtas ang kanilang mga sarili. Bakit ginawa ito lahat ni Jesus?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Pahayag 1: 5, 6 "...at mula kay Jesu-Cristo, ang tapat na saksi, ang panganay na anak, ang unang binuhay mula sa mga patay at pinuno ng mga hari sa lupa. Iniibig niya tayo, at sa pamamagitan ng kanyang dugo ay pinalaya niya tayo sa ating mga kasalanan. Ginawa niya tayong isang lahi ng mga pari na naglilingkod sa kanyang Diyos at Ama. Kay** | **Si Jesus ay namatay at muling nabuhay para sa atin dahil sa kanyang kamangha-manghang pag-ibig para sa atin, upang siya ay ating dakilain sa pamamagitan ng ating paglilingkod sa kanya ayon sa kanyang kalooban.** |

|  |  |
| --- | --- |
| **Jesu-Cristo ang kapurihan at kapangyarihan magpakailanman! Amen."**   1. **Corinto 6: 19, 20 "Hindi ba ninyo alam na ang inyong katawan ay templo ng Espiritu Santo na nasa inyo at ipinagkaloob ng Diyos sa inyo? Hindi na ninyo pag-aari ang inyong katawan; sapagkat binili niya kayo sa isang halaga. Kaya't gamitin ninyo ang inyong katawan upang maparangalan ang Diyos."** 2. **Corinto 5: 15 "Namatay siya para sa lahat upang ang mga nabubuhay ngayon ay huwag nang mabuhay para sa sarili, kundi para kay Cristo na namatay at muling nabuhay para sa kanila."** |  |

MAIKLING PAGSUSULIT

1. **Sinasabi ng iba na si Jesus ay hindi talagang nabuhay na muli taglay ang isang pisikal na katawan. Ito ba ay naaayon sa Biblia?**
   1. **Oo**
   2. **Hindi**
2. **Dahil si Jesus ay nasa lahat ng dako, nangangahulugan ito na tanging ang espiritu lamang niya ang umakyat sa langit. Wala na siyang taglay na pisikal na katawan.**
   1. **Tama**
   2. **Mali**
3. **Bakit mahalaga ang katotohanang si Jesus ay nabuhay na muli taglay ang isang pisikal na katawan?**
   1. **Pinatutunayan nito na si Jesus ang Anak ng Diyos**
   2. **Pinatutunayan nito na totoo ang mga itinuturo ni Jesus**
   3. **Pinatutunayan nito na tinubos tayo ni Jesus sa ating mga kasalanan.**
   4. **Pinatutunayan nito na lahat ng mananampalataya ay muli ring mabubuhay**
   5. **Lahat ng mga ito ay tama**
4. **Bakit bumaba sa impiyerno si Jesus?**
   1. **Upang ipangaral ang ebanghelyo sa mga taong nabuhay at namatay bago ang kanyang pagdating.**
   2. **Upang ipahayag ang kanyang tagumpay laban sa kasalanan, kamatayan, at kay Satanas.**
   3. **Upang kumpletuhin ang gawain ng pagtubos sa atin.**
   4. **Upang bigyan ng pagkakataon ang mga naroroon na manalig sa kanya.**
5. **Bakit umakyat si Jesus sa langit?**
   1. **Upang ipaghanda tayo ng lugar doon sa langit habang tayo ay abala dito sa lupa sa pagbabahagi ng ebanghelyo.**
   2. **Ayaw na niyang magkaroon ng kaugnayan sa mga tao.**
   3. **Upang muli niyang bawiin ang pagiging Diyos sa pamamagitan ng pagsusuko niya ng kanyang mga katangiang pantao.**